Northway Biotech
Northway Biotech (iki 2021 m. Biotechpharma) – mokslinių tyrimų ir eksperimentinės plėtros centras, vykdantis užsakomuosius vaistinių preparatų tyrimus ir gamybą. Specializuojasi biofarmacijos, biochemijos, genų inžinerijos ir kitose srityse. 2004 m. įsteigta. 2011 m. paskelbė planus statyti mokslo centrą Vilniuje. 2012 m. rugsėjį persikėlė į integruotą mokslo, studijų ir verslo slėnį „Santara“. 2013 m. gavo Ūkio ministerijos 6,6 mln. Lt vertės paramą, mokslinių tyrimų ir technologinės plėtros įrangai įsigyti.